طلعت زين

طلعت زين (21 فبراير، 1955 - 14 اغسطس، 2011) هو ممثل ومغنى مصرى

اتولد سنة 1955 باسكندريه من أب و أم هاويين الغناء – – كان جده ضابطآ فى الجيش المصري, فترة حكم الملك فؤاد, و كان الحاكم العسكرى لبورسودان,ابوه مصرى اتجوز سودانية  اتربى على حب المزيكا خصوصا المزيكا الغربية و كان دايما بيحضر حفلات الفرق المصريه اللى بتقدم الاغانى الغربية زى (البلاك كوتس)، (ليه بتى شاه) وارتبط باعضاء الفريقين بصداقة قوية، وبعدها انضم لفرقة (الدريمرز) اللى كونها طلاب الهندسة جامعة اسكندريه – وبعدين انضم لفرقة (بتى شاه) لما اعتذر بعض اعضائها وغنى معاها لأول مرة أغنية المطرب العالمى جيمس براون – ولما رجعت الفرقة للقاهرة بعد انتهاء موسم الصيف غنى معاها بفندق شيراتون القاهرة اللى كان دايما بيتعاقد مع الفرق الأجنبية – لاكن طلعت ساب الفرقه سنة 1982 وانضم لفرقة (ترانزيت باك) اللى كانت بتضم أيمن أبو سيف وعمرو خيرى واشرف محروس وهانى فريد.
- فى سنة 1985 غنى طلعت زين بمطعم و نادى ليلى اسمه (بيانو.. بيانو) و كان هو النجم الأساسى له .

 وفاته 
اتوفى طلعت زين يوم 14 اغسطس 2011، بسبب مرض سرطان بالجهاز التنفسى و بعد أزمة قلبية شديدة ، خلال عملية جراحية بالرئة، وذلك بعد ما اكتشف الأطباء "خراج" فى الرئة.

 أعماله 
- ترجم أغنية إسبانية مشهوره فى العالم كرقصة اسمها (مكارينا) وغناها بعد ما عربها الشاعر عادل عمر و حققت نجاح كبير.
 اختاره الموسيقار عمر خيرت ليغنى مع المطربة انغام اوبريت (100 سنة سينما) فى حفل افتتاح مهرجان القاهرة السينمائى.
 انتج البوم غنائى باسم (تيك تاك) وغنى فيه أغنية باسم (فاضل ايه).
 شارك فى التمثيل فى بعض الأفلام السينمائية منها : (أنياب)، (لحم رخيص)، (جمال عبد الناصر)، (أفريكانو)، (أحلام عمرنا)،(الديلر).
 كمان شارك فى مسلسل (الحاوى) ومسرحية (شبورة).

 أغانيه 
 بحر عينيك
 تيكى تا
 فاضل إيه
 كمان كمان
 مصطفى يا مصطفى
 مين ده
 يا للا
 ماكارينا
 العشق جنون

تصنيف:عازف مزيكا
تصنيف:مواليد 1955
تصنيف:وفيات 2011
تصنيف:مغنيين مصريين
تصنيف:موسيقيين مصريين
تصنيف:ممثلين مصريين
تصنيف:اسكندرانيه
تصنيف:مرضى السرطان
تصنيف:وفيات من سرطان الرئه